**Ұйымдастырылған оқу үрдісінің технологиялық картасы  
 Құрастыру сабағы  
 Дайындаған: 2 кіші «А»тобының тәрбиешісі   
 Адильханова Н.А  
Тақырыбы:** «Күзгі жапырақтар»  
**Білім беру саласы:** Шығармашылық  
**Мақсаты:** Балаларды қағазбен жұмыс жасауға дағдылыандыру. **Міндеттері: 1.**күзгі жапырақтардың түсін,көлемін,пішінін ажырата алуды және қағаз бетіне дұрыс орналастыруды; **2.**Саусақ бұлшық еттерін дамыту,күз көрінісін бейнелей білуге ,  
**3**.Табиғатқа деген сүйіспеншілікке .тәрбиелеу оны қорғауға баулу.  
**Қажет құрал-жабдықтар:**түрлі түсті жіңішке жолақ қағаздар және үлгі көрнекіліктер.  
**Әдіс-тәсілдер:**түсіндіру,көрсету,әңгімелесу,сұрақ-жауаптар.  
**Сөздік жұмыс:**күзгі жапырақтар,алуан-алуан,сары,қызыл.  
**Билингвальді компанент:** күзгі жапырақтар-осенние листья, сары-желтый, қызыл-красный. **Мотивациялық қозғаушылық:** Тосын сый:педагог балаларға сандықты тауып алғанын айтады.Оның ішінде не бар екенін ашып көруді ұсынады.Сандықтың ішінде әр түрлі түске боялған жапырақтар барын атап көрсетеді.(Әрқайсынның түсін,пішінін айтып,ажыратады.  
Келесіде үлгіні көрсетіп талдау жасайды, түстерін атайды, алыстан көрініп тұрған ағаштарға назар аударады. «Енді осындай жапырақтар жасағыларың келе ме?» - деп сауал тастайды.  
**Ұйымдастырушылық ізденістік:** Ол үшін мына үлгідегідей жапырақтарды жасауға арналған түрлі түсті қағаздарды әр балаға таратып береді, жіңішке сары, қызғылт сары, қоңыр түсті жолақ қағаздар, оны бас бармақ пен сұқ саусақтың ортасына салып, қолмен үзіп аламыз. Педагог әр баланың неғұрлым көбірек жапырақ қиюын қадағалайды. Балалардың алдындағы үлгідегідей ағаш суреттері беріледі, қиған жапырақтарын ағашқа қойып, оны безендіреді. Күзде жапырақтар көп түсетіндіктен жерде де жапырақтар жатқанын бейнелеуге бағыт береді. **«Жапырақтар жинау» ойыны.  
Мақсаты:** Әр баланың шапшаңдығын байқап, ұқыптылыққа,бір-біріне көмекке келуге баулу.**Шарты:**Балалар екі топқа бөлініп, екі жерге екі себет қойылады, белгі берілген кезде балалар кезекпен келіп жапырақтарды салады, қай себетте жапырақтар көп болса, сол топ жеңіске жетеді.   
**Рефлексиялық түзетушілік:** Балалардың жапырақтарды қалай үзіп, қиып алғанына және оны ағашқа орналастыруына қарай отырып педагог еңбек нәтижесін бағалайды. Күзгі жапырақтардың әдемі көрінісін атап өтіп, мадақтайды.Ал,балалар,бүгінігі сендердің жұмыстарың маған ұнады,сабақ бойы қатысқандарың сұрақтарға жауап бергендерің сол үшін сендерге кішкене сыйлық бергелі тұрмын.Мынандай кішкене сандықшалардың ішінде тәттілерді сыйлаймын.   
**Күтілетін нәтиже:**  
**Біледі:** Күзгі жапырақтардың түсін, көлемін, пішінін ажырата алуды және қағаз бетіне дұрыс орналастыруды  
**Игереді:** қызыл, сары, түрлі түсті жапырақтар туралы ұғымдарды және оны іс-әрекет барысында көрсете алуды  
**Меңгереді:** Қағаздан жұмыс жасауда оны көліміне, пішініне сәйкес кеңістікте әдемі көрініс беру үшін дұрыс орналастыра алуды.